Smadret lastebil i togundergang
- Sånn kan det gå når man kjører en for høy lastebil inn i en lav undergang, sier operasjonsleder Astrid Metlie i Sør-Trøndelag politidistrikt til VG. Sjåføren, som var alene i bilen, hadde plassert en container på lastebilen sin. Rett før klokken 13.00 fredag ettermiddag kjørte han inn i undergangen ved Leangen Allé. Den ble knust til pinneved i møte med betongen. Selv ble sjåføren kjørt til sykehus med lettere skader i ansiktet. - Han blir liggende til observasjon, som er rutine når det har vært en kollisjon med høy fart, sier Metlie. Politiet har fratatt føreren av lastebilen førerkortet og kommer til å sikte ham for brudd på veitrafikkloven. - Det ser ikke ut som det er skader på jernbanelinjen som går over, men det må vi undersøke for å være sikker, sier hun. Hun forteller at jernbaneundergangen var merket med makshøyde.
En mann fikk skader i ansiktet da han kjørte sin litt for høye lastebil inn i togundergang i Trondheim.